Ellisras-man word vermisDanie Joubert Jurie Hendrik (Danie) Joubert van Lephalale (Ellisras) in Limpopo word sedert Donderdag vermis. Charmain Robbertse, ŉ vriendin van die familie, het Saterdag aan Maroela Media gesê Danie was Donderdagoggend op pad werk toe en is laas by die Sasol-vulstasie in Lephalale gesien. Sy motor, ŉ groen Uno met die registrasienommer FPK935NW het ook spoorloos verdwyn. Danie is getroud met Terri en het twee kinders, ŉ driejarige en ŉ sesjarige. Enigiemand met meer inligting oor waar Danie homself bevind word versoek om Terri te skakel by 072 860 1613 of Charmain by 076 714 5167.